Peter+Andreas+Munch

=Peter Andreas Munch=

Peter Andreas Munch (1810 – 1863) var historiker og spilte en sentral rolle i den norske språkdebatten på 1800-tallet. Munch var en mann utstyrt med sterke meninger, selv om de endret seg noe opp gjennom årene. Han var en viktig medspiller i grunnleggingen av moderne norsk historieforskning og hadde stor innflytelse på oppbygningen av det norske etter frigjøringen fra Danmark i 1814.

I likhet med sin samtid var Peter Andreas Munch opptatt av å utvikle og styrke nasjonen og å oppnå rik og sikker kunnskap om folkets historie var et sentralt aspekt i hans forskning. Munch engasjerte seg spesielt i spørsmålet om etableringen av et nytt norsk skriftspråk fremfor det allerede etablerte, gjeldende danske skriftspråket. Han mente at en mekanisk innføring av norske ord i det danske skriftspråket var svært lite gunstig og at det var nødvendig med en omdanning av hele språkets sammenheng med forbindelser til det norrøne språket. Munch var delvis enig med Ivar Aasen, men mente likevel at han arbeid i praksis var umulig.

Peter Andreas Munch mente språket burde få frihet til å utvikle seg selv, men dersom det skulle være en eventuell fornorskning skulle det ha et utgangspunkt i én høyverdig dialekt fremfor Aasens idé om en sammensmelting av flere dialekter. [] [] []